- Vanlig at mobbing ikke oppdages av skolene
- Fra min praktiske erfaring ser jeg at det er ganske vanlig at mye av mobbingen ikke blir oppdaget og fulgt opp av skolen. Det er faktisk en typisk utfordring for lærerne å kunne se hva som foregår mellom elevene. De må ofte gjøre en ekstra innsats for å fange opp mobbing, sier stipendiat Tove Flack ved Universitetet i Stavanger til VG.Hun er ekspert på hva som skjer innen skjult mobbing og har utviklet egne verktøy for hvordan lærere kan oppdage- og gripe inn mot skjult mobbing blant elevene. - Det er min kjepphest - og jeg jobber fortsatt for at lærere oppøver evnen til å se hva som skjer mellom elevene. Hvis lærere skal forebygge mobbing, bør de lære seg hva de skal se etter og bruke tid på dette, sier Flack til VG.Hun har utviklet den såkalte Innblikk-modellen - der lærere gjennom observasjon av kommunikasjon og samspill - og samtaler med elever - griper tak i den skjulte mobbingen. Ved gjentatte observasjoner kan man fange opp mønster i samhandlingen som ikke er så lett å få øye på i dagliglivet, ifølge Flack.Her er de viktigste kjennetegnene lærerne skal se etter for å avklare om det dreier seg om skjult mobbing eller ikke: ** Kroppslige bevegelser ** Kroppslige forflytninger ** Kroppslig plassering ** Gester ** Uttrykk i øyne og ansikt ** Øyekontakt ** Ord, lyder og tonefall ** Handlinger
Det er ingen selvsagt ting at skolene oppretter mobbesak på alle elever som blir mobbet over tid.